Hermis
UŽDUOTIS 

Šiuolaikinio graikų dievų miesto gatvės išdėstytos stačiakampiu tinkleliu, kurio linijų susikirtimo taškų koordinatės yra sveikieji skaičiai, t. y. gatvės lygiagrečios x ir y ašims. Kiekvienam sveikajam skaičiui Z egzistuoja horizontali gatvė, kurios koordinatė y=Z ir vertikali gatvė, kurios x=Z. Sveikųjų koordinačių poros atitinka sankryžas. Karštas vasaros dienas dievai leidžia sankryžose esančiose kavinėse. Hermiui reikia persiųsti kitiems dievams fotoninius pranešimus. Kiekvienas pranešimas skirtas konkrečiam dievui ir nėra svarbu, ar kiti dievai pamatys šį pranešimą. Po miestą Hermis gali vaikščioti tik gatvėmis.

Pranešimus reikia persiųsti tam tikra tvarka. Hermis turi kavinių koordinačių sąrašą. Kavinės jame surašytos reikiama tvarka. Hermis pradeda eiti iš taško (0, 0). Norint persiųsti pranešimą kavinėje (Xi,Yi) sėdinčiam dievui, Hermiui reikia ateiti į bet kurią horizontalios gatvės, kurioje yra ta kavinė, vietą (jos y koordinatė yra Yi) arba į bet kurią vertikalios gatvės, kurioje yra ta kavinė (jos x koordinatė yra Xi), vietą. Išsiuntęs visus pranešimus Hermis sustoja.

Parašykite programą, kuri pagal duotą kavinių seką, rastų bendrą trumpiausio kelio, kuriuo eidamas Hermis galės persiųsti visus pranešimus nurodyta tvarka, ilgį. 

PRADINIAI DUOMENYS

Pradiniai duomenys įrašyti byloje hermes.in. Pirmoje eilutėje įrašytas vienas sveikasis skaičius N: persiunčiamų pranešimų skaičius. Tolesnėse N eilučių įrašytos N kavinių, į kurias reikia persiųsti pranešimus, koordinatės. Šios eilutės pateiktos ta tvarka, kuria reikia persiųsti pranešimus. Kiekvienoje iš šių N eilučių įrašyta po du skaičius – kavinės koordinates: pirma pateikiama koordinatė x, po to – koordinatė y. 

REZULTATAI

Rezultatų bylą pavadinkite hermes.out. Byloje turi būti viena eilutė, o joje įrašytas lygiai vienas skaičius. Tai bendras trumpiausio kelio ilgis. 

PAVYZDYS

hermes.in						hermes.out

5
8 3
7 -7
8 1
-2 1
6 -5

11

				

RIBOJIMAI
1≤N≤20000, -1000Xi,Yi 1000. 
50% testų galioja ribojimas: 1≤N≤80.